403.10 REGOLAMENTI DWAR IL-KUMMER~ TA’ L-ASSIGURAZZJONI (AVVIŻ STATUTORJU DWAR IL-KUNTRATT TA’ KUMMER~ FIT-TUL) L-AVVIŻ LEGALI 106 tal-2000, kif emendat bl-Avviżi Legali 115 u 321 tal-2006, 426 tal-2007 u 402 tal-2015. L-AVVIŻ LEGALI 106 tal-2000, kif emendat bl-Avviżi Legali 115 u 321 tal-2006, 426 tal-2007 u 402 tal-2015. 1. Titolu. It-titolu ta’ dawn ir-regolamenti huwa Regolamenti dwar il-Kummerċ ta’ l-Assigurazzjoni (Avviż Statutorju dwar Kuntratt ta’ Kummerċ fit-Tul). Tifsir. Emendat: A.L.115 tal-2006; A.L. 321 tal-2006; A.L.402 tal-2015. 2. F’dawn ir-regolamenti, sakemm ir-rabta tal-kliem ma tkunx teħtieġ mod ieħor - "assiguratur " tfisser impriża awtorizzata skond l-Att biex tmexxi kummerċ fit-tul f’Malta; "assigurazzjoni matul żmien speċifiku " tfisser kuntratt ta’ assigurazzjoni ta’ kummerċ fit-tul li jkun biss jipprovdi għall-ħlas mill-assiguratur ta’ somma ta’ flus jew ħlas ieħor mal-ġrajja ta’ mewt matul żmien li jkun speċifikat fil-kuntratt, u li ma jkunx jista’ jiġi estiż minn xi parti fil-kuntratt; "l-Att " tfisser l-Att dwar il-Kummerċ ta’ l-Assigurazzjoni; Kap. 403. Kap. 403. " awtorità kompetenti " tfisser l-Awtorità għas-Servizzi Finanzjarji ta’ Malta mwaqqfa bl-Att dwar l-Awtorità għas-Servizzi Finanzjarji ta’ Malta; Kap. 330. Kap. 330. " kuntratt ta’ assigurazzjoni marbut fit-tul " tfisser kuntratt ta’ assigurazzjoni li jaqa’ taħt il-klassi III tat-Tieni Skeda li tinsab ma’ l-Att; " kuntratt ta’ kummerċ fit-tul " tfisser kuntratt ta’ assigurazzjoni ta’ klassi ta’ kummerċ fit-tul skond ma hemm fit-Tieni Skeda li tinsab ma’ l-Att, u li mhuwiex kuntratt ta’ bejgħ remot kif stabbilit fir-Regolamentidwar Distance Selling (Retail Financial Service); L.S.330.07 "parti " tfisser parti f’kuntratt ta’ kummerċ fit-tul; u l-kliem u l-frażijiet li jintużaw ukoll fl-Att għandħom l-istess tifsiriet bħal fl-Att. 3. Avviż statutorju. Emendat: A.L.115 tal-2006; A.L. 321L. 426 tal-2007; A.L.402; A.L.321 tal-2006; A. tal-2015. (1) Ebda assiguratur ma jista’ jagħmel kuntratt ta’ kummerċ fit-tul sa kemrndak l-assiguratur ma jinnotifikax lill-parti l-oħra b’avviż statutorju dwar dak il-kuntratt, jew meta jsir il-kuntratt. (2) Avviż statutorju huwa avviż li: (a) dwar kuntratti ta’ kummerċ fit-tul, ħlief kuntratti ta’ assigurazzjoni marbutin fit-tul jkun fih dawk il-ħwejjeġ (uxejn aktar) u jkollu dik l-għamla murija fl-Ewwel Skeda u jkun konformi mal-ħtiġiet speċifikati fis-sub regolamenti li ġejjin; (b) dwar kuntratti ta’ assigurazzjoni marbutin fit-tul jkun fih dawk il-ħwejjeġ (uxejn aktar) u jkollu dik l-għamla murija fit-Tieni Skeda u jkun konformi mal-ħtiġiet speċifikati fis-sub regolamenti li ġejjin; u (ċ) f’kull każ, ikollu anness miegħu formula ta’ avviż ta’ kanċellament kif tidher fit-Tielet Skeda. (3) (a) Fil-każ ta’ kuntratt ta’ kummerċ fit-tul, meta Malta hija l-pajjiż tar-rabta, l-avviż statutorju għandu jinkiteb bl-ilsien Malti u dak Ingliż. (b) Fil-każ ta’ kuntratt ta’ kummerċ fit-tul, meta Malta ma tkunx l-pajjiż tar-rabta, l-avviż statutorju għandu jinkiteb bl-ilsien tal-pajjiż tar-rabta, jew b’kull lingwa oħra mifthiema bejn il-partijiet. (4) Avviż statutorju għandu jkun jinqara faċilment u għandu, kemm jista’ jkun possibbli, ikun riproduzzjoni ta’ dak muri fl-Ewwel jew fit-Tieni Skeda, skond il-każ (usa fejn ikollu x’jaqsam ma’ l-avviż ta’ kanċellament, ta’ dak muri fit-Tielet Skeda), sew f’dak li hu daqs, kulur, tipa, l-użu ta’ ittri kapitali jew ħoxnin u mezzi oħrajn ta’ emfasi. (5) Għall-finijiet tal-paragrafu (1) tal-formula murija fl-Ewwel jew fit-Tieni Skeda r-riferenza għalisem għandha titqies li tinkludi riferenza għal deskrizzjoni jew għat-titolu tal-persuna konċernata. (6) Assiguratur li jikser xi waħda mid-disposizzjonijiet ta’ dan ir-regolarnent ikun ħati ta’ reat u jeħel, meta jinstabħati, multa ta’ mhux anqas minn elfeuro (€ 1,000) iżda mhux iktar minn mija u ħamsinelfeuro (€ 150,000); iżda, bla preġudizzju għar-regolament 4(2), ebda kuntratt ta’ kummerċ fit-tul ma għandu jiġi invalidat minħabba fil-fatt li l-assiguratur ikun kiser dan ir-regolament għar-rigward ta’ dak il-kuntratt. (7) Is-sub regolament (1) ma għandux japplika għal- (a) kuntratti ta’ kummerċ fit-tul li fihom id-detentur tal-polza ma jkunx individwu; (b) kuntratti ta’ kummerċ fit-tul li fihom id-detentur tal-polza, jew, jekk ikun hemm iktar minn detentur tal-polza wieħed, mill-inqas wieħed minn dawk id-detenturi tal-polza, ma jkunla individwuli l-kuntratt ikun qiegħed isir fuq il-ħajja tiegħu lanqas ir-raġel jew il-mara jew it-tifel minuri ta’ dik il-persuna; (ċ) kuntratti ta’ assigurazjoni matul żmien speċifiku lid-detentur tal-polza huwa meħtieġ li jidħol fihom sabiex jieħu kreditu jew faċilitajiet fuq self u din il-ħtieġa hija murija b’dokumentazzjoni msemmija fl-applikazzjoni jew mehmuża magħha: Iżda dan il-paragrafu ma għandux japplika meta l-kreditu jew faċilitajiet fuq self jkunu se jingħataw minn xi individwu; (d) kuntratti ta’ kummerċ fit-tul ta’ durata ta’ sitt xhur jew inqas; (e) kuntratti ta’ kummerċ fit-tul fir-rijassigurazzjoni. 4. Avviż ta’ kanċellament. Emendat: A.L.115 tal-2006; A.L. 321 tal-2006; A.L.402 tal-2015. (1) Persuna li tiġi notifikata b’avviż statutorju minn assiguratur għar-rigward ta’ xi kuntratt li jkun japplika għaliha r-regolament 3(1), tista’, fi żmien tletinġurnata li jibdew għaddejjin minn notifika ta’ dak l-avviż, tinnotifika lill-assiguratur b’avviż ta’ kanċellament li jkun konformi mas-sub regolament (3). (2) Meta persuna jkollha tiġi notifikata minn assiguratur, iżda fil-fatt tibqa’ ma tiġix hekk notifikata, b’avviż statutorju għar-rigward ta’ xi kuntratt bħal dak imsemmi qabel, dik il-persuna tista’ qabel tiskadi sena li tibda għaddejja mid-data tal-kuntratt, tinnotifika lill-assiguratur b’avviż ta’ kanċellament. Iżda jekk l-assiguratur jinnotifika lil dik il-persuna b’avviż statutorju dwar dak il-kuntratt qabel ma dik il-persuna tkun innotifikata vviż ta’ kanċellament skond dan is-sub regolament, imbaghad, bla preġudizzju għad-dritt ta’ dik il-persuna li tinnotifika avviż ta’ kanċellament taħt is-subregolament (1), id-dritt ta’ dik il-persuna hawn l-aħħar imsemmija li tagħmel dan taħt dan is-subregolament jintemm. (3) Avviż ta’ kanċellament jista’ jkun, iżda mħux neċessarjament hekk, fl-għamla annessa ma’ l-avviż statutorju, u jkollu seħħ sakemm, ikun kif ikun maghmul, ikun il-ħsieb ta’ min jinnotifikah li jirtira mill-operazzjoni li dwarha l-avviż statutorju kien ġie jew kellu jiġi notifikat. Ħlief għal dak imsemmi qabel, il-ħtiġiet li japplikaw għall-avviż statutorju għandhom ikunu mutatis mutandis japplikaw għal avviż ta’ kanċellament. (4) Meta persuna tinnotifika avviż ta’ kanċellament, l-avviż ikollu effett biex: (a) iħassar il-kuntratt bħal li kieku l-kuntratt qatt ma kien maħruġ jew iffirmat mill-assiguratur; u (b) jirrilaxxa l-persuna minn kwalunkwe obbligu futur li jirriżulta mill-kuntratt. (5) Fejn avviż ta’ kanċellament ikollu effett biex iħassar kuntrat t- (a) kull ammont ta’ flus li l-persuna li tagħmel in-notifika tkun ħall set in konnessjoni mal-kuntratt (sew bħala premium sew mod ieħor, u sew lill-assiguratur sew lil min ikun qed jagħmilha ta’ aġent ta’ l-assiguratur għall-fini li jirċievi l-flus) jista’ jinġabar lura mingħand l-assiguratur minn min jagħmel in-notifika; (b) kull benefiċċju mħallas skond il-polza mill-assiguratur lil min ikun innotifika l-avviż għandu jingħata lura minn dik il-persuna lill-assiguratur; (ċ) kull ċaqlieq fis-suq fil-valur tal-proprjetà ra ppreżentat minn kuntratt ta’ assigurazzjoni marbut fit-tul għandu jiġġarrab mill-klijent li jagħti l-avviż ta’ kanċellament. 5. Notifika ta’ avviż statutorju u/jew avviż ta’ kanċellament. Emendat: A.L.321 tal-2006. (1) Għall-finijiet tar-regolament 3(1), avviż statutorju għandu jitqies li jkun ġie notifikat lill-parti l-oħra jekk dan jintbagħat lil dik il-parti permezz ta’ ittra reġistrata fl-indirizz speċifikat fuq il-formula ta’ proposta. (2) Għall-finijiet tar-regolament 4, avviż ta’ kanċellament għandu jitqies li jkun ġie notifikat lill-assiguratur jekk dan jintbagħat permezz ta’ ittra reġistrata lill-persuna speċifikata fl-avviż statutorju u fl-indirizz speċifikat fl-istess avviż. (3) Minkejja d-disposizzjonijiet tas-sub regolamenti), avviż statutorju jew avviż ta’ kanċellament, skond il-każ, jista’ jiġi notifikat lill-parti l-oħra, jew lir-rappreżentant tal-parti l-oħra, b’kull mod ieħor li jkun: Iżda, minbarra li tinnotifika b’mod ġudizzjarju jew permezz ta’ ittra reġistrata, il-parti li tirċievi l-avviż għandha tiffirrna l-irċevuta ta’ rikonoxximent li għandha turi d-data tal-firma, u tibgħat lura dik l-irċevuta lill-parti li tkun innotifikata bl-avviż. (4) Għall-fini ta’ dawn ir-regolamenti, id-data li fiha avviż statutorju jew avviż ta’ kanċellament, skond il-każ, għandhom jitqiesu li jiġu notifikati lill-parti l-oħra- (a) meta notifikati b’ittra reġistrata- (i) fil-każ ta’ avviż statutorju, għandha tkun l-ewwel jum tax-xogħol li jiġi wara l-jum ta’ l-impustar; u (ii) fil-każ ta’ avviż ta’ kanċellament, għandha tkun il-jum ta’ l-impustar; u (b) meta notifikati b’kull rnod ieħor, minbarra b’mod ġudizzjarju, għandha tkun id-data fuq l-irċevuta ta’ rikonoxximent. (5) Fil-każ li l-assiguratur jallega lid-dritt ta’ kanċellament ma kienx eżerċitat mill-parti fil-perjodi stabbiliti b’dawn ir-regolamenti, il-piż tal-prova għandu jaqa’ fuq l-assiguratur. 6. Meta minnufih wara d-data tal-bidu fis-seħħ ta’ dawn ir-regolamenti, avviż statutorju jew avviż ta’ kanċellament, skond il-każ, għar-rigward ta’ kuntratt ta’ assigurazzjoni ta’ kummerċ fit-tul, kien ġie, minnufih qabel dik id-data, notifikat jew inkella kellu jiġi, iżda ma jkunx ġie, notifikat, dwar avviż statutorju, skond ir-regolament 3(1) tar-Regolamenti ta’ l-1989 dwar l-Assigurazzjoni fuq il-Ħajja (Avviż Statutorju), (hawnħekkiżjed ’il quddiem imsejjħin "ir-Regolamenti ta’ l-1989"), u revokati b’dawn ir-regolamenti, avviż ta’ kanċellament, skond ir-regolament 4) tar-Regolamenti ta’ l-1989, ir-regolament 3 jew 4 tar-Regolamenti ta’ l-1989, skond il-każ, għandu, għar-rigward ta’ dak il-kuntratt, ikompli jseħħsa kemrn il-ħtiġiet taħt ir-regolament xieraq jkunu ġew sodisfatti.